### 4.      Beslutning om anlægsbevilling til etablering af en overdækket plads samt el og vand på [adresse]

**Åbent**

Sagsnr.: 326-2016-62903       J.nr.: 08.00.00           Dokumentnr.:
326-2016-426083

**Sagstype**

Beslutning

**Resume og sagens baggrund**

På investeringsoversigten for 2017 er der afsat et
rådighedsbeløb på 0,6 mio. kr. til etablering af en permanent tilslutning til
el og vand, samt indgangsportal ved indgangen til "aktivitetsområdet"
i [adresse], hvor bl.a. "Musik i Havnsø\* afholdes. Der søges om frigivelse af
det samlede rådighedsbeløb på 0,6 mio. kr. til etablering af den permanente
tilslutning til el og vand samt indgangsportalen.

**Indstillinger**

Direktøren indstiller,

1. at der gives
anlægsbevilling på 0,6 mio. kr. til etablering af en permanent tilslutning til
el og vand samt indgangsportal ved indgangen til "aktivitetsområdet"
i [adresse] finansieret af det afsatte rådighedsbeløb,

2. at der gives
driftsbevilling på 10.000 kr. til årlige udgifter til målerafgifter, vedligeholdelse
og lignende finansieret af de likvide aktiver.

**Behandling**

Teknik- og Miljøudvalget, Økonomiudvalget,
Kommunalbestyrelsen

**Sagsfremstilling**

Foreningen "Musik i [adresse]" ønsker at etablere
permanent el, vand og kloak samt en nedtagelig overdækning på ca. 40 m2
i sommerhalvåret til brug for borgere, sejlere og turister.

Projektet vil blive gennemført som et fællesprojekt med
"Musik i [adresse]", [adresse] og Kalundborg Kommune.

Det ansøgte tænkes blandt andet anvendt til

· "Vild med Vand" arrangement

· Scene til arrangementer af Foreningen Musik i [adresse]

· Underholdning i forbindelse med kræmmermarked hver lørdag i
sommerperioden

· Fastelavn, Skt. Hans og lignende arrangementer

· Samlingssted med grill og bænkesæt for byens borgere og turister

Overdækningen foreslås etableret på et grønt areal vest for
den vestlige mole. Området er omfattet af lokalplan 3.8 og kommuneplanramme
S3.R01.

Administrationen vurderer, at afvigelsen fra kommuneplanens
retningslinje om at arealet skal henstå som plejede græsarealer, er af underordnet
betydning for planens realisering.

Det afsatte rådighedsbeløb vil blive anvendt til etablering
af en nedtagelig overdækning samt permanent tilslutning til el, vand og kloak.

De afledte driftsudgifter til installation og overdækning
skønnes at være i størrelsesordenen 10.000 kr. årligt til målerafgifter,
vedligeholdelse og lignende.

**Økonomiske konsekvenser**

Der er afsat et rådighedsbeløb på 0,6 mio. kr. til
etablering af en permanent tilslutning til el og vand, samt indgangsportal ved
indgangen til "aktivitetsområdet" i [adresse], hvor bl.a. "Musik i
Havnsø" afholdes. Økonomichefen bemærker, at restrådighedsbeløbet herefter
udgør 0 kr.